El Cul de la Lleona, precintat pel risc de contagi del coronavirus, el 29 de febrer del 2020 (Vertical).

ACN Girona.-L'Ajuntament de Girona ha precintat aquest dissabte a la tarda l'emblemàtica estàtua del Cul de la Lleona per evitar el risc de contagi pel coronavirus. "Seguint indicacions del Departament de Salut, hem precintat l'accés al Cul de la Lleona per prevenir possible risc de contagi", ha piulat l'alcaldessa de Girona, Marta Madrenas, tot adjuntant una fotografia de l'estàtua -situada a tocar del pont de Sant Feliu- envoltada de tres tanques de plàstic de la Policia Municipal. En paral·lel, Madrenas ha informat també d'una neteja especial de les instal·lacions del Servei Municipal d'Ocupació després que una treballadora -una dona de 52 anys- hagi donat positiu per Covid-19. "Preveiem obrir dilluns amb normalitat", ha assegurat l'alcaldessa.